b'\n_START_ARTICLE_\nMissouris flagg\n_START_PARAGRAPH_\nMissouris flagg best\xc3\xa5r av tre striper i r\xc3\xb8dt, hvitt og bl\xc3\xa5tt og har i midten delstatens segl omgitt av en bl\xc3\xa5 ring med 24 hvite stjerner. Flagget ble innf\xc3\xb8rt 22. mars 1913. Det er i st\xc3\xb8rrelsesforholdet 7:12._NEWLINE_Sp\xc3\xb8rsm\xc3\xa5let om et eget delstatsflagg for Missouri kom opp i 1908. Da tok den patriotiske kvinneorganisasjonen Daughters of the American Revolution opp saken og oppnevnte en komit\xc3\xa9 for \xc3\xa5 utarbeide forslag til flagg. Et av komit\xc3\xa9ens medlemmer, Marie Elizabeth Watkins Oliver, tegnet da det som ble fremmet som organisasjonens forslag og som etter hvert ogs\xc3\xa5 ble vedtatt. Flaggforslaget m\xc3\xb8tte imidlertid en rekke hindre f\xc3\xb8r et offisielt vedtak endelig ble fattet. F\xc3\xb8rste gang saken var til behandling i delstatsforsamlingen, i februar 1909, ble et annet forslag framsatt uten at representantene samlet seg om noe alternativ. Ytterligere et annet forslag falt i april samme \xc3\xa5r. I 1911 ble forslaget fra Daughters of the American Revolution og Marie E. W. Oliver fremmet for delstatsforsamlingen, men forslaget gikk opp i r\xc3\xb8yk da kongressbygningen brant ned i februar dette \xc3\xa5ret og senatet noen m\xc3\xa5neder senere stemte imot. F\xc3\xb8rst i 1913 fikk flaggforslaget st\xc3\xb8tte fra begge kamre i delstatsforsamlingen og Missouris flagg ble offisielt vedtatt._NEWLINE_De 24 stjernene i ring viser til at Missouris var delstat nummer 24 som meldte seg inn i USA. Fargene r\xc3\xb8dt, hvitt og bl\xc3\xa5tt er USAs flaggfarger og indikerer delstatens lojalitet til unionen.'